ბორსეკი
ბორსეკი (რუმ. Borsec) — ქალაქი და ბალნეოლოგიური კურორტი რუმინეთში, ჰარგიტის ჟუდეცში. 2011 წლის მდგომარეობით ქალაქში ცხოვრობდა 2,573 ადამიანი. მდებარეობს ტრანსილვანიის თვალწარმტაც კუთხეში, ჯურჯეუს მთების მთისწინეთში, ზღვის დონიდან 900 მ სიმაღლეზე. დამახასიათებელია ზომიერად ნოტიო საშუალო მთიანი კლიმატი. საშუალოწლიური ტემპერატურაა 5°С. იანვრის საშუალო ტემპერატურაა — 7°С, ივლისის საშუალო ტემპერატურა 14,5°С. ნალექები 800 წელიწადში. სამკურნალო საშუალება: ჰიდროკარბონატული კალციუმ-მაგნიუმიანი ტიპის ცივი ნახშირორჟანგიანი წყაროები, რომელთა წყალი გამოიყენება აბაზანებისათვის, სასმელად და ბოთლებში ჩამოსასხმელად. არის სანატორიუმი, დასასვენებელი სახლი, ბალნეოლოგიური დაწესებულება და სხვა. სეზონი — მთელი წელი.